Priekšlikums Padomes lēmums ar ko formulē nostāju, kas Kopienas vārdā jāpieņem Starptautiskajā Cukura padomē attiecībā uz 1992. gada Starptautiskā nolīguma par cukuru termiņa pagarināšanu /* COM/2009/0134 galīgā redakcija - ACC 2009/0046 */





[pic] | EIROPAS KOPIENU KOMISIJA | Briselē, 25.3.2009 COM(2009) 134 galīgā redakcija 2009/0046 (ACC) Priekšlikums PADOMES LĒMUMS ar ko formulē nostāju, kas Kopienas vārdā jāpieņem Starptautiskajā Cukura padomē attiecībā uz 1992. gada Starptautiskā nolīguma par cukuru termiņa pagarināšanu (iesniegusi Komisija) PASKAIDROJUMA RAKSTS Kopiena noslēdza 1992. gada Starptautisko nolīgumu par cukuru (turpmāk ― „Nolīgums”) ar Lēmumu 92/580/EEK [1], un tas stājās spēkā 1993. gada 1. janvārī uz trīs gadiem līdz 1995. gada 31. decembrim. Kopš tā laika Nolīguma termiņš ir ticis regulāri pagarināts uz turpmākiem divu gadu laikposmiem. Pēdējo reizi Nolīguma termiņu ar Starptautiskās Cukura padomes lēmumu pagarināja 2007. gada maijā, un tas būs spēkā līdz 2009. gada 31. decembrim. Kopienas interesēs ir turpmāk pagarināt Nolīguma termiņu uz laikposmu līdz diviem gadiem. Nolīguma termiņa pagarināšana nozīmē, ka Kopiena turpinās veikt ieguldījumu Nolīguma administratīvajā budžetā. Šīs iemaksas ir paredzētas Kopienas budžeta 05 06 01. pozīcijā (Starptautiskie lauksaimniecības nolīgumi). Šā priekšlikuma mērķis ir panākt, lai Padome Komisiju pilnvarotu Starptautiskajā Cukura padomē Kopienas vārdā balsot par Nolīguma termiņa pagarināšanu līdz vēlākais 2011. gada 31. decembrim. 2009/0046 (ACC) Priekšlikums PADOMES LĒMUMS ar ko formulē nostāju, kas Kopienas vārdā jāpieņem Starptautiskajā Cukura padomē attiecībā uz 1992. gada Starptautiskā nolīguma par cukuru termiņa pagarināšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un īpaši 133. pantu saistībā ar tā 300. panta 2. punkta otro daļu, ņemot vērā Komisijas priekšlikumu, tā kā: 1. Kopiena noslēdza 1992. gada Starptautisko nolīgumu par cukuru ar Lēmumu 92/580/EEK[2], un tas stājās spēkā 1993. gada 1. janvārī uz trīs gadiem līdz 1995. gada 31. decembrim. Kopš tā laika Nolīguma termiņš ir ticis regulāri pagarināts uz turpmākiem divu gadu laikposmiem. Pēdējo reizi Nolīguma termiņu ar Starptautiskās Cukura padomes lēmumu pagarināja 2007. gada maijā, un tas būs spēkā līdz 2009. gada 31. decembrim. Kopienas interesēs ir atkārtoti pagarināt Nolīguma termiņu. Tāpēc Komisija, kas pārstāv Kopienu Starptautiskajā Cukura padomē, būtu jāpilnvaro atbalstīt šādu pagarinājumu, IR NOLĒMUSI ŠĀDI. Vienīgais pants Eiropas Kopienas nostāja Starptautiskajā Cukura padomē ir atbalstīt 1992. gada Starptautiskā cukura nolīguma termiņa turpmāku pagarināšanu uz laikposmu līdz diviem gadiem. Ar šo Komisija ir pilnvarota paust šo nostāju Starptautiskajā Cukura padomē. Briselē, Padomes vārdā — priekšsēdētājs TIESĪBU AKTA FINANŠU PĀRSKATS Politikas joma: Lauksaimniecība un lauku attīstība Darbība: Lauksaimniecības un lauku attīstības politikas starptautiskie aspekti | DARBīBAS NOSAUKUMS: 1992. GADA STARPTAUTISKā NOLīGUMA PAR CUKURU TERMIņA PAGARINāšANA | 1. BUDŽETA POZĪCIJA UN NOSAUKUMS 4. pozīcija. ES – globālo procesu dalībniece 05 06 01: Starptautiskie lauksaimniecības nolīgumi 2. KOPĒJIE RĀDĪTĀJI 2.1. Kopējais piešķīrums darbībai (B daļa): EUR 0,855 miljoni 2.2. Piemērošanas periods: 1.1.2010. līdz 31.12.2011. 2.3. Kopējā daudzgadu izdevumu tāme (miljonos EUR): 2010 | 2011 | Kopā | Saistības | 0.420 | 0.435 | 0.855 | Maksājumi | 0.420 | 0.435 | 0.855 | 2.4. Atbilstība finanšu programmas izstrādei un finanšu plānam X Priekšlikums atbilst pašreizējai finanšu programmas izstrādei. 2.5. Finansiālā ietekme uz ieņēmumiem X Finansiālas ietekmes nav (saistīts ar pasākuma īstenošanas tehniskajiem aspektiem). 3. BUDŽETA INFORMĀCIJA Izdevumu veids | Jauns | EBTA iemaksa | Kandidātvalstu iemaksas | Finanšu plāna pozīcija | Oblig. | Dif. | NĒ | NĒ | NĒ | 4. ES – globālo procesu dalībniece | 4. JURIDISKAIS PAMATS Līguma 133. pants saistībā ar 300. panta 2. punktu. 5. RAKSTUROJUMS UN MĒRĶI 5.1. Kopienas iesaistīšanās vajadzība Ņemot vērā Eiropas Kopienas ekonomisko nozīmību, jo īpaši lauksaimniecības nozarē, tai ir jābūt pārstāvētai starptautiskos lauksaimniecības nolīgumos, kas ir svarīgi, lai sekotu līdzi pārmaiņām pasaulē un aizstāvētu Kopienas intereses attiecīgo produktu jomā. EK dalības iemaksas dod iespēju sasniegt Starptautiskā nolīguma par cukuru mērķus. Starptautiskā cukura organizācija ( International Sugar Organisation, ISO ), kas atbild par nolīguma pārvaldību, sekmē starptautisko sadarbību, statistikas informācijas apmaiņu, tirgus tendenču prognozēšanu un citu nolīguma mērķu īstenošanu. Tāpēc EK ir ieinteresēta būt par nolīguma dalībnieci. Dalības iemaksas nosaka katru gadu, un tās jāmaksā, kamēr vien EK ir nolīguma dalībniece. Nav šaubu, ka tad, ja EK nāktos vienai pašai veikt tādas darbības, kādas veic ISO , to kopējās izmaksas ievērojami pārsniegtu dalības iemaksas. 5.2. Paredzētās darbības un budžeta intervences pasākumi EK katru gadu maksā dalības iemaksas Starptautiskajai Cukura organizācijai. Dalības iemaksas maksā, kamēr vien EK ir nolīguma parakstītāja. Eiropas Komisija pilnībā iesaistās ISO darbībā un pilnīgi izmanto līdzdalības priekšrocības. 6. FINANSIĀLĀ IETEKME 6.1. Kopējā finansiālā ietekme uz B daļu Saistības (noapaļot līdz 3 zīmēm aiz komata): 0,855 miljoni euro divu gadu laikposmā — 0,420 miljoni euro 2010. gadā un 0,435 miljoni euro 2011. gadā. 6.2. Aprēķini Katru iemaksu nosaka proporcionāli balsu skaitam, kāds piešķirts attiecīgajam dalībniekam, un proporcionāli tā ietekmei starptautiskajā tirgū. Paredzams, ka Kopienai piešķirto balsu skaits būs 565 no 2000, un balsu skaits pagarinātā termiņa laikposmā saglabāsies nemainīgs. 2010. gadam paredzētās izmaksas uz vienu balsi ir 643 euro, tātad Kopienas ieguldījums būs 0,363 miljoni euro. Ņemot vērā korekciju izmaksām uz vienu balsi (EUR 662), paredzams, ka izmaksas 2011. gadā būs 0,374 miljoni euro. Šīm summām tika pieskaitīta 15 % drošības rezerve (valūtas maiņas kurss, neparedzētas izmaiņas organizācijā utml.). Aprēķiniem izmantots maiņas kurss EUR 1,25 = GBP 1. 7. IETEKME UZ PERSONĀLU UN ADMINISTRATĪVIE IZDEVUMI 7.1. Ietekme uz cilvēkresursiem Amata veidi | Personāls, kas iesaistāms darbības pārvaldībā, izmantojot esošos resursus | Kopā | Darbības ietvaros veicamo uzdevumu apraksts | Pastāvīgo amata vietu skaits | Pagaidu amata vietu skaits | Ierēdņi vai pagaidu darbinieki | A B C | 0,2 0,1 – | – – – | 0,2 0,1 – | Sagatavošanās līdzdalībai ISO sanāksmēs un tajās pieņemto lēmumu izpildes uzraudzība | Citi cilvēkresursi | – | – | – | Kopā | 0,3 | – | 0,3 | 7.2. Kopējā finansiālā ietekme uz cilvēkresursiem Cilvēkresursu veids | Summa (EUR) | Aprēķina metode | Ierēdņi Pagaidu darbinieki | 36 600 | 0,3 x 122 000 | Citi cilvēkresursi | Kopā | 36 600 | 8. UZRAUDZĪBA UN NOVĒRTĒŠANA 8.1. Uzraudzības sistēma ISO dalībnieki rūpīgi seko organizācijas darbībai, un EK pilnībā piedalās ISO kārtējās sanāksmēs. ISO regulāri publicē ziņojumu par savu darbību. 9. KRĀPŠANAS APKAROŠANAS PASĀKUMI Maksājumus veic tieši ISO bankas kontā, saņemot rakstisku pieprasījumu un pārbaudot, vai pieprasījums atbilst skaitļiem, par kuriem vienojusies Starptautiskā nolīguma par cukuru padome. [1] OV L 379, 23.12.1992., 15. lpp. [2] OV L 379, 23.12.1992., 15. lpp.